**projektas**

**reg. Nr. T-57**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS ADMINISTRACIJOS DIREKTORIAUS POVILO BALČIŪNO ATLEIDIMO IŠ PAREIGŲ**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 2 ir 3 dalimis, Lietuvos Respublikos valstybės tarnybos įstatymo 48 straipsnio 1 ir 5 dalimis, 51 straipsnio 1 dalies 6 punktu, Lietuvos Respublikos darbo kodekso 127 straipsnio 6 dalimi, Pasvalio rajono savivaldybės taryba nusprendžia:

1. Atleisti Povilą Balčiūną iš Pasvalio rajono savivaldybės administracijos direktoriaus pareigų, pagal Lietuvos Respublikos valstybės tarnybos įstatymo 51 straipsnio 1 dalies 6 punktą, atleidimo datą nukeliant į pirmojo naujai išrinktos Pasvalio rajono savivaldybės tarybos posėdžio dieną.

2. Nustatyti, kad:

2.1. Povilui Balčiūnui priklausantis darbo užmokestis, piniginė kompensacija už nepanaudotas kasmetines atostogas išmokami atleidimo iš pareigų dieną;

2.2. išeitinė išmoka išmokama Lietuvos Respublikos valstybės tarnybos įstatymo 48 straipsnio 1 dalyje nustatyta tvarka.

3. Nustatyti, kad sprendimas įsigalioja į pirmąjį posėdį susirinkus naujai išrinktai Pasvalio rajono savivaldybės tarybai.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-30

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS ADMINISTRACIJOS DIREKTORIAUS POVILO BALČIŪNO ATLEIDIMO IŠ PAREIGŲ**

2023 m. kovo 6 d.

Pasvalys

**1. Sprendimo projekto rengimo pagrindas.**

Pasvalio rajono savivaldybės (toliau – Savivaldybė) tarybos 2019 m. balandžio 17 d. sprendimu Nr. T1-65 „Dėl Pasvalio rajono savivaldybės administracijos direktoriaus paskyrimo“ Povilas Balčiūnas paskirtas į Savivaldybės administracijos direktoriaus pareigas Savivaldybės tarybos įgaliojimų laikui politinio (asmeninio) pasitikėjimo pagrindu. Šios kadencijos Savivaldybės tarybos įgaliojimai baigiasi, kai į pirmąjį posėdį susirenka naujai išrinkti Savivaldybės tarybos nariai.

Lietuvos Respublikos vietos savivaldos įstatymo Nr. I-533 pakeitimo įstatymu Lietuvos Respublikos vietos savivaldos įstatymas Nr. I-533 išdėstytas nauja redakcija, kurio nuostatos pradedamos taikyti, kai naujai išrinktos savivaldybių tarybos susirenka į pirmąjį posėdį. Naujos redakcijos Lietuvos Respublikos vietos savivaldos įstatyme pakeista savivaldybių tarybų kompetencija, t. y. savivaldybės administracijos direktorių į pareigas skiria ir iš jų atleidžia ne savivaldybės taryba, o savivaldybės meras.

**2. Sprendimo projekto tikslai ir uždaviniai.**

Užtikrinti Savivaldybės institucijų priimamų teisės aktų teisėtumą, t. y. Povilą Balčiūną iš Savivaldybės administracijos direktoriaus pareigų pasibaigus Savivaldybės tarybos įgaliojimų laikui atleidžia tam įgaliojimus turinti Savivaldybės institucija – Savivaldybės taryba.

**3. Kokios siūlomos naujos teisinio reguliavimo nuostatos ir kokių rezultatų laukiama:**

Asmuo iš Savivaldybės administracijos direktoriaus pareigų bus atleistas tinkamus įgaliojimus turinčios Savivaldybės institucijos.

**4. Skaičiavimai, išlaidų sąmatos, finansavimo šaltiniai**.

1) Priklausantis darbo užmokestis, piniginė kompensacija už nepanaudotas kasmetines atostogas iš Savivaldybės biudžeto lėšų.

2) Vieno mėnesio vidutinio darbo užmokesčio dydžio išeitinė išmoka politinio (asmeninio) pasitikėjimo valstybės tarnautojui išmokama praėjus mėnesiui nuo jo atleidimo iš pareigų dienos. Jeigu iki šios išmokos išmokėjimo asmuo pradėjo eiti valstybės tarnautojo pareigas ar buvo priimtas į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke, išeitinė išmoka mokama tik už laikotarpį iki asmens priėmimo į valstybės tarnautojo pareigas ar priėmimo į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke dienos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Naujai išrinktas Savivaldybės meras arba paskirs asmenį į Savivaldybės administracijos direktoriaus pareigas, arba paves šias pareigas laikinai eiti Savivaldybės administracijos valstybės tarnautojui, kol į Savivaldybės administracijos direktoriaus pareigas bus paskirtas asmuo.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Savivaldybės meras, Savivaldybės administracijos Apskaitos skyrius.

Skyriaus vedėja Jurgita Karčiauskienė